cyanic-selkie/wikianc huggingface dataset:
გეგელიძეები (ქედის მუნიციპალიტეტი)
სქოლიო
კატეგორია:ქედის მუნიციპალიტეტის სოფლები
Ptychosyrinx carynae
Ptychosyrinx carynae — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ემილი დევისონი
ემილი უაილდინგ დევისონი (დ. 11 ოქტომბერი, 1872, ლონდონი, ინგლისი — გ. 8 ივნისი, 1913, ლონდონი, ინგლისი) —ბრიტანელი აქტივისტი, ფემინისტი და ქალთა სოციალური და პოლიტიკური კავშირის (WSPU) წევრი, ასევე ცნობილი როგორც სუფრაჟეტი.
ადრეული ცხოვრება და განათლება
ემილი უაილდინგ დევისონი დაიბადა როქსბურგის სახლში, გრინვიჩში, ლონდონის სამხრეთ-აღმოსავლეთ ნაწილში, 1872 წლის 11 ოქტომბერს. მისი მშობლები 1868 წელს დაქორწინდნენ, როდესაც ჩარლზ დევისონი 45 წლის იყო, ხოლო მარგარეტ ნეის კეისლი 19-ის. წყვილს 4 შვილი შეეძინა, თუმცა ჩარლზს წინა ქორწინებიდან კიდევ 9 შვილი ჰყავდა. ოჯახი გადავიდა ჰერტფორდშირში, როდესაც დევისონი ჯერ კიდევ ბავშვი იყო. 11 წლამდე ემილი განათლებას შინ იღებდა. შემდეგ ერთი წელი ისწავლა დუნკირკში, საფრანგეთში. 13 წლის ასაკში, ემილიმ კენსინგტონის საშუალო სკოლაში დაიწყო სწავლა. მოგვიანებით კი 1891 წელს მიიღო სამეფო ჰოლოუეის კოლეჯის სტიპენდია, რათა შეესწავლა ლიტერატურა. მამამისი 1893 წლის დასაწყისში გარდაიცვალა და იგი იძულებული გახდა სწავლა დაემთავრებინა, რადგან დედას არ შეეძლო გადასახადის გადახდა. 1895-1896 წლებში დევისონი ცოტახნით მუშაობდა საეკლესიო სკოლაში ედგბასტონში, მაგრამ გაუჭირდა და საცხოვრებლად სიბურიში გადავიდა. ქალაქი 1898 წელს დატოვა და გახდა ნორთჰემპტშირში მყოფი ოჯახის პირადი დამრიგებელი და გუბერნატორი. ჰოლოუეის დატოვებისთანავე, დევისონი გახდა გუბერნატორი და საღამოობით აგრძელებდა სწავლას. მან საკმარისი თანხა შეაგროვა, რომ სენ ჰიუის კოლეჯში, ოქსფორდში ჩარიცხულიყო, თუმცა კოლეჯი ვერ დაამთავრა, რადგან იმ პერიოდში ქალებს არ აძლევდნენ ოქსფორდის დიპლომებს.
აქტივიზმი
მარცხნივ|მინი|დევისონი 1908 წელს მინი|ჰოლოუეის ციხე, სუფრაჟეტის ძალით გამოკვება (1911 წ) 1906 წლის ნოემბერში იგი შეუერთდა ქალთა სოციალურ და პოლიტიკურ კავშირს (WSPU), რომელიც ემელინ პანკჰერსტმა დააფუძნა. იგი ორგანიზაციაში მალევე გახდა ცნობილი მისი გაბედული საბრძოლო მოქმედებით. მის ტაქტიკაში შედიოდა ფანჯრების ჩამსხვრევა, ქვების სროლა და საფოსტო ყუთების დაწვა. 1909 წლის მარტში იგი პირველად დააპატიმრეს პოლიციის შეურაცხყოფისთვის. მას მიესაჯა ერთი თვით თავისუფლების აღკვეთა. 1909 წლის ივლისში დევისონი დააპატიმრეს თანამონაწილე მერი ლეისა და ელის პოლთან ერთად იმ სახალხო კრების ჩაშლის გამო, რომლზე დასწრებაც ქალებს ეკრძალებოდათ. მას ორი თვე მიუსაჯეს. თუმცა შიმშილობა დაიწყო და ხუთნახევარი დღის შემდეგ გაათავისუფლეს. იმავე წლის სექტემბერში იგი კვლავ დააპატიმრეს პოლიტიკურ შეხვედრაზე ქვების სროლისთვის. მან ისევ გაიფიცა და ორნახევარი დღის შემდეგ გაათავისუფლეს. 1909 წლის ოქტომბრის დასაწყისში დევისონი მაშინ დააპატიმრეს, როდესაც სერ ვოლტერ რუნციმენისთვის ქვა უნდა ესროლა. დევისონს ბრალი დასდეს თავდასხმის მცდელობაში, დააპატიმრეს და ერთი კვირით მძიმე შრომა მიუსაჯეს. მან კვლავ დაიწყო შიმშილობა, მაგრამ მთავრობამ ნება დართო ციხის უფროსობას პატიმრები ძალის გამოყენებით გამოეკვებათ. ამის გამო, დევისონმა თავის საკანში ბარიკადები აღმართა საწოლისა და სკამის გამოყენებით და უარი თქვა ციხის ხელმძღვანელების შეშვებაზე. ციხის ოფიცერმა გადაწყვიტა, ემილის საკანი ყინულივით ცივი წყლით დაეტბორა, რათა იგი ძალით გაეყვანა. ემილი თითქმის დაიხრჩო, მაგრამ ის დროულად გადაარჩინეს. საზოგადოება აღშფოთებული იყო ამ საშინელი მოპყრობით და ემილიმ, რომელმაც საქმე სასამართლოში მიიყვანა, ორმოცი შილინგის კომპენსაცია მიენიჭა. 1912 წელს ის კვლავ დააპატიმრეს 10 თვით, ლონდონის საფოსტო ყუთების დაწვის გამო. მან კვლავ გაიფიცა და ციხემ კვლავ იძულებითი კვება გამოიყენა. ამის პროტესტის ნიშნად ემილი აივნიდან გადახტა. ამ აქტმა გააცნობიერებინა ხელისუფლებას, რომ ქალები მზად იყვნენ, ამ საქმის გამო წამებულები გამხდარიყვნენ. ამან გამოიწვია კანონის შემოღება, სადაც ნათქვამია, რომ თუ პატიმრები შიმშილობით იმუქრებიან, ისინი უნდა გათავისუფლდნენ. ემილი ეჭვობდა, რომ თუ იგი ციხეში გარდაიცვლებოდა, ხელისუფლება ამ ამბავს დაფარავდა და უბედურ შემთხვევას მიაწერდა, ამიტომ გადაწყვიტა, რომ ეს საჯაროდ უნდა გაეკეთებინა.
გარდაცვალება და დაკრძალვა
1913 წლის ივნისში, Epsom Derby- ში დოღის დროს, ემილი დევისონი მეფე ჯორჯის ცხენს წინ გადაუდგა, რის შედეგადაც მან სასიკვდილო დაზიანებები მიიღო და ოთხი დღის შემდეგ გარდაიცვალა.
მისი დაკრძალვა, WSPU- ს ორგანიზებით, ლონდონში გაიმართა, რომელსაც ათასობით ადამიანი ადევნებდა თვალყურს. 1913 წლის 14 ივნისს დევისონის ცხედარი ეპსომიდან ლონდონში გადაიტანეს. ემელინ პანკჰერსტი მსვლელობაში მონაწილეობას აპირებდა, მაგრამ იგი დილით დააპატიმრეს. 15 ივნისს ემილი დაკრძალეს მორპეტში, ნორთუმბერლენდში.
არიფ არდებილი
არიფ არდებილი — XIV საუკუნის პოეტი, წარმოშობით აზერბაიჯანელი. წერდა სპარსულად. იყო შირვანშაჰ ქეიქაუს იბნ ქაიყობადის (1345-1373) კარის პოეტი. ქმნიდა კასიდებს. შემორჩენილია მისი პოემა „ფარჰადნამე“ (1369), რომლის თემა ნასესხებია ნიზამის „ხოსროვი და შირინიდან“. მთავარ გმირად არიფ არდებილიმ აქცია ნიზამის მეორეხარისხოვანი პერსონაჟი — ხუროთმოძღვარი ფარჰადი, პოემა შეავსო ხალხში გავრცელებული ფარჰადისა და შირინის ლეგენდებით.
ლიტერატურა
კატეგორია:აზერბაიჯანელი პოეტები
აღვი
აღვი — ცაგერის მუნიციპალიტეტის სოფლების ქვედა აღვის, შუა აღვისა და ზედა აღვის ძველი სახელწოდება.
ისტორია
სახელწოდების თავდაპირველი ფორმა აღუ უნდა იყოს. ამ სახელით იხსენიება სოფელი XVI საუკუნის წყაროში (ხონის საყდრის გამოსავლის დავთარი). ისტორიული წყაროებით აღუ მოხსენიებულია XVIII საუკუნის გლეხთა საბეგრო დავთრების სიებშიც. მოგვიანებით გაიყო სამ ნაწილად.
სქოლიო
კატეგორია:ცაგერის მუნიციპალიტეტის ისტორიული სოფლები კატეგორია:ცაგერის მუნიციპალიტეტი
პოლონეთის ადმინისტრაციული დაყოფა
მინი|მარჯვნივ|250პქ|პოლონეთის ადმინისტრაციული დაყოფა პოლონეთის ადმინისტრაციული დაყოფა სამსაფეხურიანია. ქვეყანა იყოფა სავოევოდოებად (województwo), სავოევოდოები თავის მხრივ იყოფიან პოვიატებად (powiat), ხოლო პოვიატები – გმინებად (gmina).
1999 წლის 1 იანვრიდან ძალაში შევიდა ახალი ადმინისტრაციული სამსაფეხურიანი დაყოფა.
პოლონეთის სავოევოდოები
პოლონეთის ადმინისტრაციული დაყოფა
ბიგ-სიური
მიუხედავად იმისა, რომ ბიგ-სიურს განსაზღვრული საზღვრები არ აქვს, არემარის აღწერით ის მოიცავს 140 კმ სანაპირო ზოლს მდ. კარმელსა და სან-კარპოფორო კრიკს შორის და ხმელეთზე სიღრმეში 32 კმ-ზე იჭრება, სანტა-ლუჩიას აღმოსავლეთ ფერხთით. ბიგ-სიურის ჩრდილოეთი საზღვარი სან-ფრანცისკოდან 190 კმ-შია, ხოლო სამხრეთი საზღვარი ლოს-ანჯელესიდან 394 კმ-ში.
კატეგორია:კალიფორნია
ქაცვი (მცენარე)
ქაცვი (Hippophae) — ხშირტოტებიანი ბუჩქოვანი მცენარეა ფშატისებრთა ოჯახიდან, სიმაღლით 1,5-3,5 მ, იშვიათად 10 მ. სიმაღლის ხეა. ფოთლები მორიგეობითია, მოკლე ყუნწებით, ხაზურ-ლანცეტა, ზემოდან მონაცისფრო-მუქი მწვანეა, ქვემოდან მოვერცხლისფრო-თეთრი. ყვავილები ორსახლიანია, სწორი ჯამისებური, უფურცლო ყვავილსაფარით.
ნაყოფი წვნიანი, პრიალა, ნარინჯისფერი, ყვითელი ან მოწითალოა, სფეროსებრი ფორმის, სხედან ძალიან მოკლე ნაყოფსამაგრზე, რომელიც სქლად ერთხმის ტოტს.
გავრცელება
ქაცვი იზრდება მდინარის ნაპირებზე, მთის ფერდობებზე, ტენიან ადგილებში, სადაც ხშირად ქმნის ძნელადმისადგომ აღმონაცენს. განსაკუთრებით ფართოდაა გავრცელებული ქაცვის მდინარეების რიონისა და ცხენისწყლის ხეობებში, სადაც შესაძლებელია მისი მასიურად დამზადება.
გამოყენება
ხალხურ მედიცინაში ქაცვის ნაყოფებს იყენებენ როგორც ტკივილგამაყუჩებელ, კუჭის სამკურნალო და სურავანდის საწინააღმდეგო საშუალებას. გამოიყენება აგრეთვე ქაცვის ფოთლებიც. ისინი შეიცავს 230-260 მგ.% C-ვიტამინს და 10%-მდე მთრიმლავ ნივთიერებებს. ნორჩი ყლორტებისა და ფოთლებისაგან იღებენ შავ, ხოლო ნაყოფებიდან – ყვითელ საღებავებს.
რესურსები ინტერნეტში
იმერეთის სამკურნალო ფლორა
კატეგორია:ფშატისებრნი *
ფცა (მდინარე)
ფცა — მდინარე ქარელის მუნიციპალიტეტში. წარმოიქმნება მდინარეების შუა ფრონისა და დასავლეთის ფრონის შეერთებით, ერთვის მტკვარს მარცხნიდან. საკუთრივ ფცის სიგრძეა 10,8 კმ. აუზის ფართობი — 719 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა — ზაფხულსა და ზმთარში. საშუალო წლიური ხარჯი 12,5 მ³/წმ. ფცას მის შემდგენელებთან ერთად მოსახლეობა ფცის წყალს ან ფცის ფრონესაც უწოდებს.
სქოლიო
კატეგორია:შიდა ქართლის მხარის მდინარეები კატეგორია:მტკვრის შენაკადები
ახმანოვო (ბაშკირეთი)
ახმანოვო (Ахман; Ахманово) — სოფელი რუსეთის ფედერაციაში, ბაშკირეთის რესპუბლიკის ბაკალის რაიონში.
2010 წლის მონაცემებით სოფელში ცხოვრობს 476 ადამიანი. რაიონულ ცენტრ ბაკალიდან დაშორებულია 7 კილომეტრით. უახლოესი რკინიგზის სადგურია ტუიმაზი, რომელიც დაშორებულია 69 კმ-ით.
2002 წლის აღწერის მიხედვით მოსახლეობის უმრავლესობას ჩუვაშები (38 %) შეადგენენ.
სქოლიო
კატეგორია:ბაკალის რაიონის სოფლები
აღთამარი
thumb|აღთამარი thumb|წმინდა ჯვრის ეკლესია აღთამარი (Ախթամար, Akdamar) — ვანის ტბის კუნძული (ამჟამად თურქეთის ტერიტორია), სომეხი მეფეების — არწრუნების რეზიდენცია (X-XI სს). კუნძულზე შემორჩენილია სომხური ხუროთმოძღვრების ძეგლი — წმინდა ჯვრის ეკლესია (915-921, ხუროთმოძღვარი მანუელი), რომლის კედლები შიგნიდან მოხატულია, ფასადები უხვადაა შემკული ქვაზე ნაკვეთი ჩუქურთმებით, ბიბლიური და საერო თემებზე შესრულებული რელიეფებით, მცენარეული და ცხოველური ორნამენტით. აქვეა X საუკუნის ნავსადგურის ნანგრევები.
ლიტერატურა
კატეგორია:თურქეთის კუნძულები კატეგორია:სომხეთის ისტორია
კოგნიტური ქცევითი თერაპია
300px|მინი|შუაში არსებული სამკუთხედი წარმოადგენს CBT პრინციპს, რომ ყველა ადამიანის ძირითადი რწმენა შეიძლება შეჯამდეს სამ კატეგორიად: საკუთარი თავი, სხვები და მომავალი.
კოგნიტური ქცევითი თერაპია (CBT) — ფსიქო-სოციალური ინტერვენცია,  რომელიც მიზნად ისახავს სხვადასხვა მენტალური ჯანმრთელობის მდგომარეობის სიმპტომების შემცირებას, პირველ რიგში, დეპრესიისა და შფოთვითი აშლილობების. CBT ყურადღებას ამახვილებს შემეცნებითი დამახინჯებების გამოწვევასა და შეცვლაზე (როგორიცაა აზრები, რწმენა და დამოკიდებულებები), მათთან დაკავშირებულ ქცევებზე, ემოციური რეგულაციის გასაუმჯობესებლად და შეიმუშავებს პერსონალური დაძლევის სტრატეგიებს, რომლებიც მიმართულია მიმდინარე პრობლემების გადაჭრისკენ. მიუხედავად იმისა, რომ იგი თავდაპირველად დეპრესიის სამკურნალოდ შეიქმნა, მისი გამოყენება გაფართოვდა და ახლა მოიცავს მრავალი მენტალური მდგომარეობის მკურნალობას, მათ შორისაა შფოთვა, ნივთიერებების მოხმარების აშლილობა, ოჯახური პრობლემები და კვებითი აშლილობა. CBT მოიცავს უამრავ კოგნიტურ ან ქცევით ფსიქოთერაპიას, რომლებიც მკურნალობენ განსაზღვრულ ფსიქოპათოლოგიებს მტკიცებულებებზე დაფუძნებული ტექნიკისა და სტრატეგიების გამოყენებით.
CBT არის სასაუბრო თერაპიის გავრცელებული ფორმა, რომელიც დაფუძნებულია ქცევითი და კოგნიტური ფსიქოლოგიის ძირითადი პრინციპების ერთობლიობაზე. ის განსხვავდება ფსიქოთერაპიის ისტორიული მიდგომებისგან, როგორიცაა ფსიქოანალიტიკური მიდგომა, სადაც თერაპევტი ეძებს არაცნობიერ მნიშვნელობას ქცევების მიღმა და შემდეგ აყალიბებს დიაგნოზს. ამის ნაცვლად, CBT არის "პრობლემებსა და მოქმედებაზე ორიენტირებული" თერაპიის ფორმა, რაც იმას ნიშნავს, რომ იგი გამოიყენება დიაგნოზირებულ ფსიქიკურ აშლილობასთან დაკავშირებული სპეციფიკური პრობლემების სამკურნალოდ. თერაპევტის როლი არის დაეხმაროს კლიენტს ეფექტური სტრატეგიების პოვნასა და აშლილობის სიმპტომების შემსუბუქებაში. CBT ემყარება რწმენას, რომ აზროვნების დამახინჯება და არაადაპტირებადი ქცევები როლს თამაშობს მრავალი ფსიქოლოგიური აშლილობის განვითარებასა და შენარჩუნებაში და რომ სიმპტომები და მასთან დაკავშირებული დისტრესი შეიძლება შემცირდეს ინფორმაციის გადამუშავების ახალი უნარებისა და დაძლევის მექანიზმების სწავლებით.
მიმოხილვითმა კვლევებმა აჩვენა, რომ CBT ისეთივე ეფექტურია, როგორც ფსიქოაქტიური მედიკამენტები, დეპრესიის ნაკლებად მძიმე ფორმების, შფოთვის, პოსტტრავმული სტრესული აშლილობის (PTSD), ნივთიერებების მოხმარების დარღვევების, კვებითი აშლილობების და მოსზღვრე პიროვნების აშლილობის სამკურნალოდ. ზოგიერთი კვლევა ვარაუდობს, რომ CBT ყველაზე ეფექტურია ფსიქიკური აშლილობის სამკურნალო მედიკამენტებთან ერთად და მკურნალობს ისეთ დარღვევებს, როგორიცაა ძირითადი დეპრესიული აშლილობა. CBT რეკომენდებულია, როგორც მკურნალობის პირველი ეტაპი ბავშვებში და მოზარდებში ფსიქოლოგიური აშლილობის უმრავლესობისთვის, მათ შორის აგრესიისა და ქცევითი აშლილობისთვის. მკვლევარებმა დაადგინეს, რომ სხვა ბონა ფიდე(კეთილსინდისიერი) თერაპიული ჩარევები თანაბრად ეფექტური იყო მოზრდილებში გარკვეული მდგომარეობების სამკურნალოდ. ინტერპერსონალურ ფსიქოთერაპიასთან (IPT) ერთად, CBT მკურნალობის გაიდლაინებში რეკომენდირებულია, როგორც არჩევითი ფსიქოსოციალური მკურნალობა.
ფილოსოფიური ფესვები
CBT-ის გარკვეული ფუნდამენტური ასპექტების წინამორბედები იდენტიფიცირებულია სხვადასხვა ძველ ფილოსოფიურ ტრადიციებში, განსაკუთრებით სტოიციზმში. სტოიკოს ფილოსოფოსებს, განსაკუთრებით ეპიქტეტუსს, სჯეროდათ, რომ ლოგიკა შეიძლებოდა გამოეყენებინათ დისტრუქციული ემოციებს გამომწვევი, ყალბი რწმენის იდენტიფიცირებისა და გაუქმებისთვის, რამაც გავლენა მოახდინა თანამედროვე კოგნიტურ-ქცევითი თერაპევტების მეთოდებზე ამოეცნოთ კოგნიტური დამახინჯებები, რომლებიც ხელს უწყობენ დეპრესიასა და შფოთვას. მაგალითად, აარონ ბეკის დეპრესიის სამკურნალოდ დაწერილ თავდაპირველ სახელმძღვანელოში ნათქვამია: „კოგნიტური თერაპიის ფილოსოფიური საწყისები შეიძლება აღმოჩნდეს სტოიკოს ფილოსოფოსებში“. კოგნიტურ თეორეტიკოსებზე სტოიკური გავლენის კიდევ ერთი მაგალითია ეპიქტეტუსის გავლენა ალბერტ ელისზე. მთავარი ფილოსოფიური ფიგურა, რომელმაც გავლენა მოახდინა CBT-ის განვითარებაზე, იყო ჯონ სტიუარტ მილი.
ქცევითი თერაპიის ფესვები
მინი|მარჯვნივ|ჯონ უოტსონი დღევანდელი CBT-ის ფესვებს შეიძლება მე-20 საუკუნის დასაწყისსა და 1960-იან წლებში მივაკვლიოთ. კოგნიტური თერაპიის განვითარება შემდგომ სწორედ ამ ორის შერწყმამ განაპირობა. ბიჰევიორიზმის ინოვაციური მუშაობა ჯონ ბ. უოტსონისა და როზალი რეინერის კონდიცირების კვლევებით დაიწყო 1920 წელს. ქცევაზე ორიენტირებული თერაპიული მიდგომები გაჩნდა ჯერ კიდევ 1924 წელს მერი ქავერ ჯონსის ნაშრომით, რომელიც ეძღვნებოდა შიშების გაუსწავლას ბავშვებში. ესენი იყვნენ ჯოზეფ ვოლპეს ქცევითი თერაპიის წინამორბედები 1950-იან წლებში. სწორედ ვოლპესა და უოტსონის ნაშრომმა, რომელიც ეფუძნებოდა ივანე პავლოვის ნაშრომს სწავლასა და კონდიცირებაზე, მოახდინა გავლენა ჰანს ეისენკსა და არნოლდ ლაზარუსზე, შეემუშავებინათ ახალი ქცევითი თერაპიის ტექნიკა, რომელიც დაფუძნებულია კლასიკურ კონდიცირებაზე.
1950-იან და 1960-იან წლებში ქცევითი თერაპია მკვლევარების მიერ ფართოდ გამოიყენებადი გახდა შეერთებულ შტატებში, გაერთიანებულ სამეფოსა და სამხრეთ აფრიკაში. მათი შთაგონება იყო ივანე პავლოვის, ჯონ უოტსონის და კლარკ ჰალის ბიჰევიორისტული სწავლის თეორია. ბრიტანეთში, ჯოზეფ ვოლპემ, რომელმაც ცხოველებზე ჩატარებული ექსპერიმენტების დასკვნები გამოიყენა სისტემატური დესენსიბილიზაციის მეთოდზე, გამოიყენა ქცევითი კვლევა ნერვული აშლილობების სამკურნალოდ. ვოლპეს თერაპიული ძალისხმევა იყო წინამორბედი დღევანდელი შიშის შემცირების ტექნიკისა. ბრიტანელმა ფსიქოლოგმა ჰანს ეისენკმა წარმოადგინა ქცევითი თერაპია, როგორც კონსტრუქციული ალტერნატივა.
ეიზენკის მუშაობის პარალელურად, ბარუს სკინერი და მისი თანამოაზრეები იწყებდნენ გავლენის მოხდენას მათი ნამუშევრით ოპერანტულ განპირობებულობზე. სკინერის ნაშრომს მოიხსენიებდნენ, როგორც რადიკალურ ბიჰევიორიზმს, ვინაიდან ის თავს არიდებდა ყველაფერს, რაც დაკავშირებული იყო კოგნიციასთან. თუმცა, ჯულიან როტერმა 1954 წელს და ალბერტ ბანდურამ 1969 წელს მათ ხელი შეუწყვეს ქცევით თერაპიას მათი წატივსაცემი ნაშრომებით სოციალური სწავლის თეორიზე კოგნიციის ეფექტების დემონსტრირებით სწავლასა და ქცევის მოდიფიკაციაზე. 1960-იან წლებში ავსტრალიელი Claire Weeks-ის ნამუშევარი, რომელიც ეხება შფოთვით აშლილობებს, ასევე განიხილებოდა, როგორც ქცევითი თერაპიის პროტოტიპი.
ქცევით ფაქტორებზე აქცენტი წარმოადგენდა CBT-ის „პირველ ტალღას“.
კოგნიტური თერაპიის ფესვები
ერთ-ერთი პირველი თერაპევტი, ვინც ფსიქოთერაპიაში შემეცნებას მიმართა, იყო ალფრედ ადლერი. აღსანიშნავია მისი წარმოდგენა ძირითად შეცდომებზე და იმაზე, თუ როგორ უწყობენ ისინი ხელს არაჯანსაღი და უსარგებლო ქცევითი და ცხოვრებისეული მიზნების შექმნას. ადლერის ნაშრომმა გავლენა მოახდინა ალბერტ ელისისზე, = რომელმაც შეიმუშავა ყველაზე ადრეული, კოგნიციაზე დაფუძნებული ფსიქოთერაპია, სახელწოდებით რაციონალურ-ემოციური თერაპია (თანამედროვეობაში ცნობილია, როგორც რაციონალურ-ემოციური ქცევითი თერაპია, ან REBT). ელისი ასევე ასახელებს აბრაამ ლოუს, როგორც კოგნიტური ქცევითი თერაპიის დამფუძნებელს.
დაახლოებით იმავე დროს, როდესაც ვითარდებოდა რაციონალურ-ემოციური ქცევითი თერაპია, აარონ ბეკი თავის ფსიქოანალიტიკურ პრაქტიკაში ატარებდა თავისუფალი ასოციაციის სესიებს. ამ სესიების დროს ბეკმა შეამჩნია, რომ აზრები არ იყო ისეთი არაცნობიერი, როგორც ფროიდი ადრე ამტკიცებდა და რომ გარკვეული ტიპის აზროვნებაში შეიძლება ემოციური დისტრესი იყოს დამნაშავე. სწორედ ამ ჰიპოთეზადან შეიმუშავა ბეკმა კოგნიტური თერაპია და ამ აზრებს "ავტომატური აზრები" უწოდა. ბეკს მოიხსენიებენ, როგორც „კოგნიტური ქცევითი თერაპიის მამას“.
სწორედ ამ ორმა თერაპიამ, რაციონალურ-ემოციურმა თერაპიამ და კოგნიტურმა თერაპიამ დაიწყეს CBT-ის „მეორე ტალღა“, რომელიც აქცენტს კოგნიტურ ფაქტორებზე სვამდა.
ქცევითი და კოგნიტური თერაპიების შერწყმა - CBT-ის მესამე ტალღა
მიუხედავად იმისა, რომ ადრეული ქცევითი მიდგომები წარმატებული იყო ბევრ ნევროზულ აშლილობაში, მათ მცირე წარმატება ჰქონდათ დეპრესიის მკურნალობაში. ბიჰევიორიზმი კი თანდათან კარგავდა პოპულარობას კოგნიტური რევოლუციის გამო. ალბერტ ელისისა და აარონ ბეკის თერაპიულმა მიდგომებმა პოპულარობა მოიპოვა ქცევით თერაპევტებში, წარსულში ისეთი მენტალისტური ცნებების, როგორიცაა აზრები და კოგნიცია, უარყოფისდა მიუხედავად. ეს ორივე სისტემა მოიცავდა ქცევით ელემენტებს და ინტერვენციებს, ძირითადი აქცენტით პრობლემებზე.
Lasioglossum danicorum
სქოლიო
danicorum
კოგნიტური ქცევითი თერაპია
ქცევითი და კოგნიტური თერაპიების შერწყმა - CBT-ის მესამე ტალღა
საწყის კვლევებში კოგნიტურ თერაპიას ხშირად უპირისპირებდნენ ქცევით მკურნალობას, რათა დაენახათ რომელი იყო ყველაზე ეფექტური. საწყის კვლევებში კოგნიტურ თერაპიას ხშირად უპირისპირებდნენ ქცევით მკურნალობას, რათა დაენახათ რომელი იყო ყველაზე ეფექტური. 1980-იან და 1990-იან წლებში კოგნიტური და ქცევითი ტექნიკები გაერთიანდა კოგნიტურ ქცევით თერაპიაში. ამ შერწყმისთვის მნიშვნელოვანი ფაქტორი გახდა პანიკური აშლილობის მკურნალობის წარმატებული განვითარება, დევიდ კლარკის მიერ ბრიტანეთში და დევიდ ბარლოუს მიერ შეერთებულ შტატებში.
დროთა განმავლობაში, კოგნიტური ქცევითი თერაპია ცნობილი გახდა არა მხოლოდ როგორც თერაპია, არამედ როგორც გამაერთიანებელი ტერმინი ყველა ფსიქოთერაპიისთვის, რომელიც კოგნიციაზეა დაფუძნებული. ეს თერაპიები მოიცავენ რაციონალურ-ემოციურ ქცევით თერაპიას (REBT), კოგნიტურ თერაპიას, მიღებისა და ვალდებულების თერაპიას, დიალექტიკურ ქცევით თერაპიას, მეტაკოგნიტურ თერაპიას, მეტაკოგნიტურ ტრენინგს, რეალობის თერაპიას/არჩევნის თეორიას, კოგნიტური დამუშავების თერაპიას, EMDR-ის(თვალის მოძრაობის დესენსიბილიზაცია და ხელახალი დამუშავება) და მულტიმოდალურ თერაპიას, მაგრამ არ შემოიფარგლებიან მარტო მათით. ყველა ეს თერაპია არის კოგნიციასა და ქცევითზე დაფუძნებული ელემენტების ნარევი.
მესამე ტალღის მკურნალობის მიდგომების მზარდი პოპულარობის მიუხედავად, კვლევების მიმოხილვები ცხადყოფს, რომ არამესამე ტალღის CBT-ისა და მესამე ტალღის CBT-ის შორის, დეპრესიის მკურნალობის ეფექტურობაში, შესაძლოა არ იყოს განსხვავება.
სქოლიო
კატეგორია:თერაპია კატეგორია:ფსიქოლოგია
კრისტიანსტადი
კრისტიანსტადი (Christianstad) — ქალაქი, რომელიც მდებარეობს კრისტიანსტადის მუნიციპალიტეტში, სკონეს ლენში, შვედეთში. 2010 წლის აღწერის მიხედვით მისი მოსახლეობა შეადგენს 35,711 სულს. ბოლო თხუთმეტი წლის განმავლობაში ის სასაზღვრო სოფლიდან გადაიქცა კომერციულ ცენტრად, რომელიც იზიდავს ვიზიტორებს ჩრდილო-აღმოსავლეთ სკანიიდან, დასავლეთ ბლეკინგიდან და ჩრდილოეთ ესტერლენიდან.
სქოლიო
კატეგორია:შვედეთის ქალაქები
იუნესკოს მსოფლიო მემკვიდრეობის ძეგლები ესპანეთში
იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 1120 ძეგლია შეტანილი, მათ შორის 4,3 % ესპანეთის წილია.
ცხრილი
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.
რესურსები ინტერნეტში
ესპანეთი
კეთლინ ტერნერი
კეთლინ ტერნერი (Kathleen Turner; დ. 19 ივნისი, 1954) — ამერიკელი კინოსა და თეატრის მსახიობი. მიღებული აქვს ოქროს გლობუსის ორი ჯილდო და ოსკარის ნომინაცია.
დამჩხრეულა
დამჩხრეულა, დამჩხეულა, — სოფელი საქართველოში, შიდა ქართლის მხარის ხაშურის მუნიციპალიტეტში (ცხრამუხის თემი).
ისტორიულ წყაროებში მოიხსენიება დამჩხერალოს სახელით. შედიოდა ისტორიული საციციანოს შემადგენლობაში და წარმოადგენდა მის საზღვარს დასავლეთით (ვახუშტი ბატონიშვილის ნაშრომში აღწერილია როგორც მეოთხე სასპასპეტოს საზღვარი). ნიკოლოზ ბუნიათისშვილის 1730 წლის 6 იანვრის ნასყიდობის წიგნიდან ჩანს, რომ დამჩხერალო მას ქვიშხეთელი ვახუშტი აბაშიძისათვის მიუყიდია. სოფელს იხსენიებს იოანე ბატონიშვილი გვერდისძირის სოფლების აღწერისას (შედგენილია 1790-იან წლებში), მაგრამ ამ პერიოდში აქ მუდმივი მოსახლეობა არ ჩანს. მისი ხელმეორედ დასახლება იმერეთიდან გადმოსული ოჯახებით XIX საუკუნის დასაწყისიდან მოხდა. 1886 წელს სოფლის მოსახლეობა 186 ადამიანს შეადგენდა. ამჟამად სოფელში მუდმივი მოსახლეობა არაა.
სქოლიო
კატეგორია:ხაშურის მუნიციპალიტეტის სოფლები
იმჰოტეპი
thumb|იმჰოტეპის მინიატურული ქანდაკება ლუვრში, პარიზი. იმჰოტეპი – ჩვ. წ.-მდე XXVIII საუკუნის ეგვიპტელი ხუროთმოძღვარი. მან შექმნა ფარაონ ჯოსერის სამარხის კომპლექსი, რომელიც აღმართულია საკარაში — ძველი მემფისის ისტორიულ ნეკროპოლში. იყო წარჩინებული მოხელე — ყველა სამშენებლო სამუშაოს ხელმძღვანელი და ჯოსერის სამეფო კარის არქიტექტორი. იმჰოტეპს ეკუთვნის საკარაში საფეხუროვანი პირამიდის მშენებლობის იდეა. მანვე შეადგინა პროექტი და მშენებლობასაც თავად ხელმძღვანელობდა (ჩვ. წ.-მდე 2630 წ.). აკლდამის გარშემო განლაგებული იყო 10 მ სიმაღლის გალავნით შემოზღუდული სასაფლაოებისა და ტაძრების მთელი კომპლექსი, სადაც დაკრძალვის ცერემონიალები ტარდებოდა. იმჰოტეპი დოკუმენტებში იხსენიება, როგორც განთქმული ბრძენი, სწავლული, ასტრონომი და გამოჩენილი მედიკოსი, რომელსაც ბერძნების მკურნალობის ღვთაება ასკლეპიოსთან აიგივებდნენ. იმჰოტეპს - ხუროთმოძღვარს, ინჟინერს, მწერალს, კანცელარისტს - ნიჭიერებამ და წარმატებებმა თანამემამულეებს შორის დიდება მოუხვეჭა: იგი მცირე ღვთაებათა რანგში აიყვანეს და მის პატივსაცემად გარდაცვალებიდან ასწლეულების შემდეგაც ტაძრებს აგებდნენ.
რესურსები ინტერნეტში
კატეგორია:არქიტექტორები კატეგორია:გაღმერთებული ადამიანები
კატურამა
კატურამა (Caturama) — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის სამხრეთ-ცენტრალურ მეზორეგიონს.
2010 წლის მონაცემებით, მოსახლეობა 8 847 ადამიანს შეადგენდა. ფართობი 646.080 კმ²-ია. მოსახლეობის სიმჭიდროვე 13.69 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
აღთქმა
აღთქმა, დაპირება, პირობა, სიტყვის მიცემა. რელიგიური აღთქმა გულისხმობს:
Ptychosyrinx chilensis
Ptychosyrinx chilensis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ბეწვიანი მამონტი
thumb|275პქ|ბეწვიანი მამონტის ილუსტრაცია ბეწვიანი მამონტი (Mammuthus primigenius) — ამომწყდარი ძუძუმწოვარი ცხოველი სპილოსებრთა ოჯახისა. სიდიდით თანამედროვე სპილოს არ აღემატებოდა, მაგრამ უფრო მასიური იყო (სიმაღლე 2,5-3,5 მ, მასა 7 ტ-მდე); ჰქონდა მოკლე კიდურები, ხშირი და გრძელი ბეწვით დაფარული სხეული. გრძელი ეშვების მხოლოდ წვერები იყო დაფარული მინანქრით. ძირითადი კბილები გვირგვინი შედგებოდა თხელი და მაღალი ფირფიტებისაგან.
იკვებებოდა უხეში მცენარეული საკვებით. მამონტი დამახასიათებელია ანთროპოგენის კონტინენტური ნალექებისათვის. ცნობილია დასავლეთ ევროპის, აზიისა და ჩრდილოეთ ამერიკის შუა და ზედა პლეისტოცენიდან. მამონტი ქვის ხანის ადამიანის თანადროული ცხოველი იყო. უძველეს ადამიანთა სადგომებში ხშირად პოულობენ მის ძვლებს, კედლებზე მოხატულ სურათებსა და სკულპტურულ გამოსახულებებს. ციმბირსა და ალასკაზე ნაპოვნია მზრალ ნიადაგში დაცული 40-ზე მეტი ლეში, 1901 წელს მდინარე ბერიოზოვკის პირას ნაპოვნი ეგზემპლარი გამოიკვლიეს ანატომიურად, ჰისტოლოგიურად, ბიოქიმიურად, შეისწავლეს საკვების ნარჩენები პირის ღრუში და კუჭის შიგთავსში. ჩონჩხი და ფიტული ინახება ქალაქ სანქტ-პეტერბურგში რუსეთის მეცნიერებათა აკადემიის ბიოლოგიურ მუზეუმში. მამონტების ეშვები ძირითადად მხატვრული ნაკეთობებისათვის გამოიყენება.
ფოსილური ნარჩენები ცხადყოფს, რომ მამონტები აზიის, ევროპისა და ჩრდილოეთ ამერიკის ვრცელ ტერიტორიებზე ბინადრობდნენ. ევროპაში იტალია, როგორც ჩანს, ამ ცხოველების არსებობის არეალის უკიდურესი სამხრეთი იყო. ციმბირში მამონტების ძვლები იმდენად დიდი რაოდენობით აღმოაჩინეს, რომ შუა საუკუნეებში ის ჩინეთსა და ევროპაში გაჰქონდათ.
რუსმა მეცნიერებმა დეტალურად გამოიკვლიეს აღმოჩენილი მამონტის შინაგანი ორგანოები. ეს ცხოველი რუსეთის არქტიკულ ნაწილში მდებარე ერთ-ერთ რეგიონში, იამალ-ნენთაში, ყინულის საფარქვეშ გაუხრწნელი იპოვეს. „მამონტებსა თუ ნებისმიერ სხვა პრეისტორიულ ცხოველებს შორის ეს ერთ-ერთი ყველაზე კარგად შენახული ცხოველის გვამია“ — აღნიშნა რუსეთის მეცნიერებათა აკადემიის ზოოლოგიის ინსტიტუტის დირექტორის მოადგილემ ალექსეი ტიხონოვმა. კომპიუტერულმა ტომოგრაფიამ, რომლითაც ადამიანის ორგანიზმსაც აშუქებენ, მამონტის სხეულზე არანაირი დაზიანება არ აჩვენა. მეცნიერები იმ დასკვნამდე მივიდნენ, რომ ცხოველი, როგორც ჩანს, დაახრჩო შლამმა, რადგან მამონტის სასუნთქი გზები და საჭმლის მომნელებელი სისტემა გადაკეტილი იყო.
2002 წელს ციმბირში, ყინულებში იპოვეს, გადაშენებული მამონტი. სოფელ იუკაგირის მახლობლად აღმოჩენილ ამ მამონტს, რომელსაც, შესაბამისად, იუკაგირის მამონტი უწოდეს, ორი ეშვი და ნახევრად ღია თვალები ჰქონდა. თავზე მას ჯერ კიდევ ჰქონდა კანი, რომელიც ბეწვით იყო დაფარული.
ლიტერატურა
კატეგორია:სპილოსებრნი კატეგორია:გადაშენებული ძუძუმწოვრები
სახელმწიფო გადატრიალების მცდელობა უკრაინაში (2022)
სახელმწიფო გადატრიალების მცდელობა უკრაინაში (2022) — რუსეთის უშიშროების ფედერალური სამსახურის (FSB) წარუმატებელი მცდელობა უკრაინის მთავრობის დამხობისა და პრორუსული მმართველობის დამყარების მიზნით უკრაინის სხვადასხვა ქალაქში ქალაქების, შემდგომში რუსეთის არმიისთვის გადაცემის მიზნით უკრაინაში შეჭრისას. რუსეთის სადაზვერვო სააგენტო FSB-სა და დაქირავებული ATO-ს ვეტერანებს უნდა განეხორციელებინათ გადატრიალება 2022 წლის თებერვალში, რუსეთის უკრაინაში შეჭრის დასაწყისში, თუმცა გადატრიალების გეგმა საბოლოოდ გაუქმდა იმის გამო, რომ ადამიანები, რომლებიც გადატრიალებაში მონაწილეობდნენ, დააკავეს. უკრაინის უშიშროების სამსახურმა (SBU).
გადატრიალების გეგმა
გადატრიალების დაგეგმვა დაიწყო არაუგვიანეს 2021 წლის ზაფხულისა. დაკავებული აგენტის თქმით, რომელიც გადატრიალებაში მონაწილეობდა, უკრაინაში რუსეთის შეჭრის დასაწყისში, რუსეთს უნდა გაეგზავნა მიმართვა უკრაინის ამჟამინდელ ხელისუფლებასთან, რომელშიც რუსეთი მოუწოდებს უკრაინის ხელისუფლებას, დანებდეს და თუ უკრაინა უარს იტყვის, პრორუსული აგენტები მოაწყობენ გადატრიალებას. პირველ რიგში, მათ უნდა მოეწყოთ ინციდენტები როგორც კიევში, ასევე უკრაინა-დნესტრისპირეთის საზღვარზე, რაც შეჭრის საბაბს ქმნიდა. შეჭრის დაწყების შემდეგ, აგენტებმა დაიწყებდნენ ადმინისტრაციული შენობების დაკავებას უკრაინის სხვადასხვა ქალაქში, რასაც მოჰყვებოდა პრორუსული ხელმძღვანელობის დასმა ამ დასახლებულ პუნქტებში, უკრაინის ქალაქების დათმობა და რუსეთის ჯარებისთვის გადაცემა. გადატრიალების დროს ასევე უნდა მომხდარიყო მასობრივი არეულობები, ჩხუბი სამართალდამცავებთან და ტერორისტული თავდასხმები სიტუაციის დესტაბილიზაციის მიზნით. ასევე დაგეგმილი იყო ყალბი სისხლის გამოყენება არეულობის დროს. გადატრიალების შემდეგ, უზენაესი რადა უნდა დაშლილიყო და შეცვლილიყო პრორუსული სახალხო რადით, რომელსაც უნდა შეესრულებინა პრორუსული მარიონეტული მთავრობის როლი უკრაინის ოკუპირებულ ტერიტორიაზე და დასავლეთ უკრაინაში ახლად შექმნილ სახალხო რესპუბლიკებში. გადატრიალების შემდეგ უკრაინაში პრორუსული პრეზიდენტის დაყენებაც იგეგმებოდა. გეგმა საბოლოოდ გაუქმდა იმის გამო, რომ გადატრიალების ორგანიზატორი და საკვანძო პირები SBU-მ დააკავა ჩერკასის, ოდესის, ივანო-ფრანკოვსკის და ხმელნიცკის ოლქებში, მაგრამ სანამ მათ დააკავებდნენ, აგენტებმა მოახერხეს ერთი წარმატებული ოპერაციის ჩატარება, რომლის მიზანი იყო ჩერნობილის დანებება.
რეაქციები
რუსეთის საგარეო საქმეთა სამინისტრომ გადატრიალების შესახებ განცხადებებს „დეზინფორმაცია“ უწოდა და ბრიტანეთი და ნატო უკრაინის გარშემო „დაძაბულობის ესკალაციაში“ დაადანაშაულა, ხოლო რუსეთის დიპლომატიური დეპარტამენტი აცხადებდა, რომ „ჩვენ კატეგორიულად მოვუწოდებთ ლონდონს, შეწყვიტოს სულელური რიტორიკული პროვოკაციები, რომლებიც ძალიან საშიშია ამჟამინდელ მწვავე ვითარებაში და წვლილი შეიტანოს რეალურ დიპლომატიურ ძალისხმევაში ევროპის უსაფრთხოების საიმედო გარანტიების უზრუნველსაყოფად.“
სქოლიო
კატეგორია:რუსეთის შეჭრა უკრაინაში (2022) კატეგორია:2022 წელი უკრაინაში
18 დეკემბერი
18 დეკემბერი — გრიგორიანული კალენდრის 352-ე დღე (ნაკიან წლებში – 353-ე დღე). წლის ბოლომდე დარჩენილია 13 დღე.
იხილეთ აგრეთვე
სხვა თვეები:
1218
1588
თარიღი უცნობია
*
მბრუნავი მოცეკვავე
thumb|თუ ფეხი, რომელიც იატაკს ეხება აღიქმება მარცხენა ფეხად, მაშინ ფიგურა საათის ისრის მიმართულებით ბრუნავს, თუ მარჯვენად, მაშინ — საათის ისრის საწინააღმდეგოდ. მბრუნავი მოცეკვავე (აგრეთვე ცნობილი როგორც სილუეტის ილუზია) — კინეტიკური ბისტაბილური ოპტიკური ილუზია, რომელიც მნახველს პირუეტის შემსრულებელ მოცეკვავე ქალს აგონებს. ზოგიერთი დამკვირვებლისთვის ფიგურა საათის ისრის მიმართულებით მოძრაობს, ზოგისთვის კი — პირიქით. ამასთან, ფიგურამ შეიძლება უცაბედად მოპირდაპირე მიმართულებით დაიწყოს ბრუნვა. ილუზიას ქმნის ბუნდოვანება, რომელიც სიღრმის ვიზუალური აღქმისთვის საჭირო მინიშნებების არარსებობის შედეგად წარმოიქმნება.
რესურსები ინტერნეტში
კატეგორია:ოპტიკური ილუზიები
ჰიმენოპლასტიკა
ჰიმენოპლასტიკა - საქალწულე აპკის აღდგენაა ქირურგიული მეთოდით. მისი ორი მეთოდი არსებობს: ხანმოკლე და ხანგრძლივი.
ხანმოკლე ჰიმენოპლატიკა გამოიყენება იმ შემთხვევაში, როდესაც შედეგი საჭიროა უახლოესი 7-10 დღის განმავლობაში. ასეთ დროს უბრალოდ საქალწულე აპკის ნარჩენები მიეკერება ერთმანეთს, გარკვეულ პერიოდში ნაკერი გაიწოვება და აპკის ნარჩენები უბრუნდება საწყის მდგომარეობას. ოპერაცია ტარდება როგორც ადგილობრივი, ასევე ზოგადი გაუტკივარებით. სრულყოფილი შეხორცება, როგორც წესი, არ ხდება, ამიტომ ეფეტქი ხანმოკლეა.
ხანგრძლივი ჰიმენოპლასტიკა ხდება საშოს შესავალში არსებული ქსოვილების ხარჯზე. ეს ოპერაცია გაცილებით უფრო რთულია, მაგრამ საქალწულე აპკის სრულყოფილ და ხანგრძლივ აღდგენას გულისხმობს. ძირითადად, ტარდება ნარკოზის ქვეშ.
Lasioglossum danuvium
Lasioglossum danuvium — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1944 წელს.
სქოლიო
danuvium
მარია სტადნიკი
მარია სტადნიკი (Марія Василівна Стадник; დ. 3 ივნისი, 1988) — უკრაინელი (2007 წლამდე) და აზერბაიჯანელი (2007 წლის) ქალი მოჭიდავე. არის ოლიმპიური თამაშების ოთხგზის პრიზიორი.
პირადი ცხოვრება
სტადნიკი დაიბადა 1988 წლის 3 ივნისს ლვოვში, უკრაინის სსრ-ში, საბჭოთა კავშირში დაიბადა. დაქორწინებულია უკრაინელ მოჭიდავეზე ანდრეი სტადნიკზე. მისი რძალი, იანა რატიგანი, ასპარეზობს იმავე წონით კატეგორიაში, რომელშიც მარია.
კარიერა
2006 წელს დოპინგის ტესტზე ჩავარდნის გამო დისკვალიფიცირებული იქნა 1 წლით.
ასპარეზობს თავისუფალი სტილის ჭიდაობაში, – 48 კგ წონით კატეგორიაში. 2008 წელს მოიგო ტამპერეში გამართული ევროპის ჩემპიონატი. ამავე წელს მოიგო ბრინჯაოს მედალი პეკინში გამართულ ზაფხულის ოლიმპიურ თამაშებზე.
სტადნიკა მოიგო 2009 წლის ევროპის ჩემპიონატი, რომელიც ვილნიუსში გაიმართა. ამავე წელს მოიგო ჰერნინგში გამართული მსოფლიო ჩემპიონატი. 2019 წელს მოიგო ნურ-სულთანში გამართული მსოფლიო ჩემპიონატი და 2011 წელს დორტმუნდში გამართული ევროპის ჩემპიონატი. 2012 წლის ზაფხულის ოლიმპიურ თამაშებზე, რომელიც ლონდონში ჩატარდა, მოიპოვა ვერცხლის მედალი.
2016 წელს რიო-დე-ჟანეიროში, ბრაზილიაში გამართულ ზაფხულის ოლიმპიურ თამაშებზე მოიპოვა ვერცხლის მედალი.
2018 წელს 50 კგ წონით კატეგორიაში კლიპანის ღია პირველობაზე მოიპოვა ვერცხლის მედალი. 2021 წელს სტადნიკმა მოიგო ვარშავაში გამართული პოლონეთის ღია პირველობა.
2017 წელს მოიგო ისლამის სოლიდარობის თამაშები. ფინალში დაამარცხა თურქი მოჭიდავე ევინ დემირჰანი.
სტადნიკი არის ევროპის 8-გზის ჩემპიონი. 2008 წელს ევროპის ჩემპიონატის ფინალში დაამარცხა ფრანგი ვანესა ბუბრიემი. 2009 წელს ზედიზედ მეორედ მოიგო ევროპის ჩემპიონატი. ამჯერად მან ფინალში რუმინელი ესტერა დობრე დაამარცხა. 2011 წელს, დორტმუნდში გამართული ევროპის ჩემპიონატის ფინალში სტადნიკმა დაამარცხა უკრაინელი ხრისტინა დარანუცა. 2014 წელს ვანტააში გამართული ევროპის ჩემპიონატის ფინალში დაამარცხა უკრაინელი ნატალია პულკოვსკა. 2016 წელს, რიგაში გამართული ევროპის ჩემპიონატის ფინალში დაამარცხა რუმინელი ალინა ვუკი. 2018 წლიდან შეიცვალა წონითი კატეგორიაში, 48 კგ წონითი კატეგორია ჩაანაცვლა 50 კგ წონითმა კატეგორიამ. 2017 წელს ევროპის ჩემპიონატის ფინალში დაამარცხა ილონა სემკივი. 2018 წლის ევროპის ჩემპიონატის ფინალში დაამარცხა რუმინელი ალინა ვუკი. 2021 წელს ვარშავაში გამართული ევროპის ჩემპიონატის ფინალში დაამარცხა ბულგარელი მოჭიდავე მილენა სელიშკა.
არის ევროპული თამაშების ორგზის გამარჯვებული. 2015 წლის ევროპული თამაშების ფინალში დაამარცხა ბულგარელი ელიცა იანკოვა. 2019 წელს ევროპული თამაშების ფინალში დაამარცხა უკრაინელი მოჭიდავე ოქსანა ლივაჩი.
სქოლიო
კატეგორია:აზერბაიჯანელი მოჭიდავეები თავისუფალ სტილში
ვენესუელის მკვიდრი ხალხები
მინი|მკვიდრი მოსახლეობა შემორჩენილია სამრეთ შტატში [[ამასონასის შტატი|ამასონასში და დასავლეთით სულიას შტატის ანდებში.]] ვენესუელის მკვიდრი ხალხები შეადგენენ ვენესუელის მოსახლეობის დაახლოებით 1.5%-ს, თუმცა ვენესუელელების უმეტესობას ჰყავს წინაპრები ადგილობრივი ხალხებიდან. მკვიდრი მოსახლეობის უმეტესობა კონცენტრირებულია სამხრეთის ტროპკულ ტყეებში ამასონასის შტატში სადაც ისინი მოსახლეობის დაახლოებით 50%-ს შეადგენენ, და ანდებში შტატ სულიას ტერიტორიაზე. ადგილობრივ ხალხებში ყველაზე მრავალ რიცხოვანია ვაიუ, რომელთა რაოდენობაც დაახლოებით 200,000-ს შეადგენს. ისინი ცხოვრობენ სულიაში მარაკაიბოს ტბასა და კოლუმბიის საზღვარს შორის. ადგილობრივი მოსახლეობის მეორე დიდი ჯგუფი (დაახლოებით 100 000) ცხოვრობს სამხრეთის მეჩხერად დასახლებულ ამასონანის, ბოლივარისა და დელტა-ამაკუროს შტატებში. ისინი წარმოადგენენ მინიმუმ 26 ეთნიკურ ჯგუფს, მათ შორის: იანომამო, პემონები, ვარაო, ბანივა, კალინა , მოტოლონე-ბარი და იეკუნანა.
სქოლიო
კატეგორია:ვენესუელის დემოგრაფია
გუდისის ქედი
გუდისის ქედი — ქედი კავკასიონის სამხრეთ კალთაზე, მდინარეების დიდი ლიახვსა და პატარა ლიახვის წყალგამყოფი. გამოეყოფა გერმუხის ქედს მანგაავცაგის მწვერვალთან. სიგრძე 32 კმ, უმაღლესი მწვერვალი გუდისი (2863 მ). გუდისის ქედი რკალის ფორმისაა, მიმართულია სამხრეთისაკენ. აგებულია ზედაიურული ფიქლებით, კირქვებითა და ქვიშაქვებით, ქვედაცარცული კირქვებითა და მერგელებით, სარმატული ქვიშაქვებით, თიხებითა და კონგლომერატებით. მაღალ ადგილებში ტროგებისა და მორენების სახით შემორჩენილია ძველი გამყინვარების კვალი. თხემი და ჩრდილოეთი კალთა შემოსილია სუბალპური და ალპური მდელოებით, დანარჩენ კალთაზე მუხის, რცხილის, წიფლისა და სოჭის ტყეებია.
ლიტერატურა
კატეგორია:შიდა ქართლის მხარის ქედები
Ptychosyrinx lobata
Ptychosyrinx lobata — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ალი ხამენეი
აიათოლა ალ-'უზმა ჰაჯი სეიდი ალი ჰუსაინი ხამენეი ( 'ალი ჰოსეინი ხამენეი سید علي الحسيني الخامنئي, 'ალი ჰუსაინი ალ–ხამინა'ი; დ. 17 ივლისი, 1939, მეშჰედი) — ირანის სასულიერო, სამხედრო და სახელმწიფო ლიდერი, აიათოლა ალ–'უზმა, წინამძღვარი და უზენაესი ლიდერია 1990 წლიდან.
ბიოგრაფია
ალი ხამენეი დაიბადა ჰიჯრის 1358 წლის 28 საფარს, მამამისი ჯავად ჰუსაინი ხამენეი ასევე სასულიერო მოღვაწე იყო. თვითონ ალი ხამენეი ასე აღწერს თავის მაშინდელ ცხოვრებას: ,,– ვცხოვრობდით მაშჰადში, ჩვენი სახლი შედგებოდა სულ ერთი ოთახისაგან, რომელსაც ჰქონდა ათი ნაბიჯი სიგრძე და ექვსიც – სიგანე. ოთახის ქვეშ კი იყო მიწური სათავსო, სადაც ჩავდიოდით ხოლმე, როდესაც მამასთან, როგორც მუჯთაჰიდსა და 'ალიმთან, მოდიოდნენ მოაჯენი. საკმაოდ გვიჭირდა. ბევრჯერ უვახშმოდ დაგვიძინია."
ოთხი წლისა ალი და მისი უფროსი ძმა მუჰამადი იწყებენ სწავლას ,,დარ ალ–თა'ლიმ დიანათ"–ში, სადაც შეისწავლეს წერა–კითხვა, ანგარიში და ყურანი. 15 წლისა უკვე ამთავრებს "ჯამი' ალ–მუყადამათ"–ის სწავლას, 18 წლისა – დარსი ხარიჯს და მშობლების რჩევით ირჩევს სასულიერო კარიერას. იმავე წელს მიემგზავრება ნაჯაფის მოსალოცად.
1958–64 ყუმში აიათოლების – ბურუჯერდის, ხომეინის, იაზდისა და თაბათაბა'ის შეგირდია. 1964 წელს აიათოლა ჯავად ხამენეი კატარაქტის გამო დაბრმავდა, რამაც ალი დააყენა არჩევანის წინაშე – დარჩენილიყო ყუმში, ან დაბრუნებულიყო მაშჰადში და მიეხედა მამისათვის. მიუხედავად იმ პერსპექტივებისა, რასაც მას უხატავდნენ მისი მასწავლებლები, მან დატოვა ყუმი და დაბრუნდა მაშჰადში.
ბრძოლა ღარბზადეგისა და ენყელაფ ე–სეფიდის წინააღმდეგ
1962 წელს ხამენეი უერთდება ხომეინის მოძრაობას ენყელად ე–სეფიდის წინააღმდეგ. ჩვიდმეტი წლის განმავლობაში, მიუხედავად დაპატიმრებებისა, დევნისა და ა.შ. – იგი სულ რჩებოდა ამ მოძრაობის ერთ–ერთ გამორჩეულ წევრად. პირველად იგი დააპატიმრეს 1383 წლის აშურას წინა დღეს, 9 მუჰარამს ბირჯანდში, (2 ივნისი 1963). მაგრამ აშურას აღსანიშნავად გამოსული ხალხი დაიძრა ბირჯანდის საპატიმროსაკენ მის გამოსახსნელად. მათ დასაშოშმინებლად ხამენეი გამოუშვეს და დაუწესეს თვალთვალი. სამი დღის შემდეგ მას ისევ აპატიმრებენ, ამჯერად სავაკი რამდენიმე კვირით.
15 რამადანს 1383 წელს (30 იანვარი 1964), იმამ ჰასანის დაბადების დღის აღსანიშნავ ღონისძიებებზე ქერმანში ხამენეიმ მკაცრად გააკრიტიკა შაჰი. იმავე ღამეს სავაკის თანამშრომლებმა იგი დააპატიმრეს და გადაიყვანეს თეირანის სავაკის ციხეში, სადაც რამდენიმე თვის მანძილზე ჰყავდათ დაპატიმრებული.
1967, 1971 და 1972 წელს მას ისევ აპატიმრებენ, მაგრამ იგი აგრძელებს თავის მოღვაწეობას, მის ლექციებსა და გამოსვლებს ათასობით ადამიანი ესწრება. ამის გამო 1975 წელს მას სავაკი აპატიმრებს, იჭრება მის სახლში და ანადგურებს მის ხელნაწერებსა და ბიბლიოთეკას.
1976 წელს ის გაასახლეს ირანშაჰრში და უკრძალავენ მის დატოვებას. ირანშაჰრის დატოვებას იგი ახერხებს მხოლოდ ისლამური რევოლუციის დასაწყისისას.
ისლამური რევოლუციის შემდეგ
ირანში ჩასვლისას აიათოლა ხომეინი აყალიბებს რევოლუციურ საბჭოს, სადაც შედის აიათოლა ხამენეიც.
1981 – მცირე ხნით აიათოლა ხომეინის წარმომადგენელია უმაღლეს საბჭოში. მაგრამ მალევე მოემგზავრება ფრონტზე თავდაცვის მინისტრ მუსტაფა ჩამრანის დაღუპვის შემდეგ, სადაც მონაწილეობს რამდენიმე ბრძოლაში.
1982 წელს თეირანში, აბისარის მეჩეთში მას თავს ესხმიან ტერორისტები, მაგრამ მძიმე ჭრილობების მიუხედავად იგი გადარჩა. იმავე წელს, ტერორისტების მიერ მუჰამად ალი რაჯა'ის მოკვლის შემდეგ იგი აირჩიეს ირანის პრეზიდენტად. ხომეინის გარდაცვალების შემდეგ იგი ირანის უზენაესი ლიდერი ხდება.
ლიტერატურა
კატეგორია:ირანის ლიდერები კატეგორია:ირანის პრეზიდენტები კატეგორია:აიათოლები კატეგორია:დაბადებული 1939 კატეგორია:დაბადებული 17 ივლისი
No Reply At All
„No Reply At All“ — ინგლისური პროგრესული როკ-ჯგუფ ჯენესისის სინგლი 1981 წლის ალბომიდან Abacab. სიმღერის ავტორია ფილ კოლინზი.
სიმღერა აღსანიშნავია საყვირების გამო, რომლებზეც უკრავს ჯგუფი Earth, Wind, and Fire. აქ შეიმჩნევა კიდევ ერთი ნაბიჯის გადადგმა პოპ-მუსიკისაკენ, რაც უფრო გამოიკვეთა ჯენესისის 80-იანი წლების ალბომებში.
სქოლიო
კატეგორია:1981 წლის სიმღერები კატეგორია:1981 წლის სინგლები კატეგორია:ჯენესისის სიმღერები
გუდისისწყალი
გუდისისწყალი — მდინარე ერედვისა და ჯავის მუნიციპალიტეტებში, დიდი ლიახვის მარცხენა შენაკადი. სათავე აქვს გერმუხის ქედის სამხრეთ კალთაზე, ზღვის დონიდან 2860 მეტრზე. სიგრძე 24 კმ, აუზის ფართობი 91 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა — ზაფხულსა და ზამთარში. საშუალო წლიური ხარჯი 2,66 მ³/წმ.
ლიტერატურა
კატეგორია:შიდა ქართლის მხარის მდინარეები კატეგორია:დიდი ლიახვის შენაკადები
მამულა (მცენარე)
მამულა — მრავალწლოვანი ბალახოვანი მცენარე რთულყვავილოვანთა ოჯახისა. მისი ღეროს სიმაღლე 100-150 სმ აღწევს.
ფართოდ არის გავრცელებული საქართველოს თითქმის ყველა რაიონში — ბარიდან სუბალპურ სარტყლამდე, უმეტესად დანაგვიანებულ კარმიდამოებში, ბუჩქნარებში, ბოსტნებში, ნასვენებზე, მდინარის ნაპირებზე და სხვა ადგილებში.
ლიტერატურა
კატეგორია:რთულყვავილოვანნი
თეზი
დემოგრაფია
2014 წლის აღწერის მონაცემებით სოფელში ცხოვრობს 738 ადამიანი.
სქოლიო
კატეგორია:კასპის მუნიციპალიტეტის სოფლები
Lasioglossum daphne
Lasioglossum daphne — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1978 წელს.
სქოლიო
daphne
Entangled (სიმღერა)
სიმღერის ავტორები არიან ტონი ბენქსი და სტივ ჰეკეტი. მასში ჟღერს რამდენიმე 12 სიმიანი გიტარა. კომპოზიციის ტექსტში საუბარი ავადმყოფობის უსიამოვნო პერიოდზე. დასასრულს ჟღერს ბენქსის მელოტრონით იმიტირებული გუნდის გალობა. ბენქსის თქმით, ჰეკეტის მიერ დაწერილი ვერსიის თვლა იყო 6/8, მაგრამ არ იგულისხმებოდა, რომ დაემატებოდა გუნდიც. ბენქსმა სტუდიაში მოიტანა საკუთარი კომპოზიცია, რომელიც ასევე 6/8 თვლაში იყო წარმოდგენილი და ორივე გაერთიანებული იქნა. ფილ კოლინზი მღეროდა ბენქსის საფორტეპიანო სოლოს იდენტურ პარტიას.
სიმღერა ცოცხლად სრულდებოდა მხოლოდ 1976-1980 წლებში. საკონცერტო ვერსია 1976 წლის კონცერტიდან (გლაზგო) წარმოდგენილია ალბომის A Trick of the Tail 2007 წლის რემასტერის დამატებით DVD-ზე.
რესურსები ინტერნეტში
კატეგორია:1976 წლის სიმღერები კატეგორია:1976 წლის სინგლები კატეგორია:ჯენესისის სიმღერები
არანხუესის სამეფო სასახლე
thumb|275px|არანხუესის რეზიდენციის სააღლუმო ეზო
არანხუესის სამეფო სასახლე (Palacio Real de Aranjuez) — ესპანეთის მეფეების ქალაქგარე რეზიდენცია. მდებარეობს მადრიდიდან სამხრეთით 48 კილომეტრზე. აშენებდნენ მთელი XVII საუკუნის განმავლობაში. ხელისუფლებაში ბურბონების მოსვლის შემდეგ ესპანეთის სამეფო კარის საზაფხულო რეზიდენცია გადაიტანეს ქალაქ სან-ილდეფონსოში მდებარე ლა-გრანხას სასახლეში. 2001 წელს სასახლე შეიტანეს იუნესკოს კულტურული მემკვიდრეობის ძეგლების სიაში.
რესურსები ინტერნეტში
კატეგორია:მსოფლიო მემკვიდრეობის ძეგლები ესპანეთში
What a Wonderful World
What a Wonderful World (რა მშვენიერია სამყარო) - სიმღერა ბობ ტილის, ჯორჯ დევიდ ვაისისა და ჯორჯ დუგლასის ავტორობით. პირველად ჩაიწერა ლუი არმსტრონგის მიერ და 1968 წელს სინგლის სახით გამოვიდა. ტილი და ვაისი მუსიკალური სამყაროსათვის ცნობად სახეებს წარმოადგენენ (პირველი - მუს. პროდიუსერია, უკანასკნელი კი კომპოზიტორ/შემსრულებელი), დუგლასის შესახებ კი მეტი რამ ცნობილი არაა. არსებობს მოსაზრება, რომ ”ჯორჯ დუგლასის” სახელს ამოფარებულმა პიანისტმა დანა პელკიმ ითანამშრომლა სიმღერის შესაქმნელად.
ტექსტი
არმსტრონგისეული ვერსიის ტექსტი:
(მე ვხედავ მწვანე ხეებსა და წითელ ვარდებს.)
I see them bloom, for me and you.
(ვუცქერ მათ გაფურჩქვნას, ჩემთვისა და შენთვის.)
And I think to myself... what a wonderful world.
(და ვფიქრობ ჩემთვის...რა მშვენიერია სამყარო.)
I see skies of blue, and clouds of white.
(ვხედავ ლურჯ ცასა და თეთრ ღრუბლებს.)
And I think to myself, what a wonderful world...
(და ვფიქრობ ჩემთვის...რა მშვენიერია სამყარო.)''
კატეგორია:ლუი არმსტრონგის სიმღერები კატეგორია:1967 წლის სიმღერები კატეგორია:1967 წლის სინგლები კატეგორია:1968 წლის სინგლები კატეგორია:2007 წლის სინგლები კატეგორია:გაერთიანებული სამეფოს ნომერ პირველი სინგლები კატეგორია:დუეტებად გადაკეთებული სიმღერები
გარეტყე
გარეტყე, განთიადი — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში, მერისის თემში (სოფლები: გარეტყე, გუნდაური, ინაშარიძეები, მერისი, ნამონასტრევი, სილიბაური, სიხალიძეები). 2014 წლის აღწერის მონაცემებით სოფელში ცხოვრობს 89 კაცი.
სქოლიო
კატეგორია:ქედის მუნიციპალიტეტის სოფლები
Three Sides Live
ისტორია
ამ ალბომის სახელწოდება აღებულია ორიგინალური ამერიკული გამოცემიდან, რომელშიც შეტანილია ჯგუფის ოთხი ფირფიტა, 1981 წლის, ალბომის Abacab მხარდასაჭერი საკონცერტო ტურნეს ჩანაწერებით. მეოთხე ფირფიტაზე ჩაწერილია სხვადასხვა სტუდიური სიმღერა - მათი ნაწილი გამოიცა ბრიტანულ დისკზე 3 X 3. მეოთხე დისკში აგრეთვე არის ალბომის Duke სტუდიური სესიების შედეგად ჩაწერილი რამდენიმე სიმღერა, რომელიც არ შეიტანეს ამ დისკში. „Paperlate“, რომელიც მოხვდა 3 X 3-ში, იქცა ბრიტანული პოპულარული სიმღერების რეიტინგის მონაწილედ და მცირე წარმატებით მოიარა აშშ-ის ჩარტებიც.
1994 წელს ალბომს ჩაუტარდა რემასტერინგი და იგი გამოიცა მსოფლიო მასშტაბით. დამატებითი ხუთი სტუდიური ჩანაწერი ასევე შესულია 2000 წლის კრებულში Genesis Archive 2: 1976-1992.
1982 წელს, გამოსვლისას, ალბომი მოხვდა #2 ადგილზე ბრიტანულ, ხოლო #10-ზე - აშშ რეიტინგებში.
სიმღერების სია
ყველა სიმღერის ავტორები არიან: ტონი ბენქსი, ფილ კოლინზი, მაიკ რეზერფორდი, გარდა აღნიშნულისა.
ვიდეო
Three Sides Live აგრეთვე 1982 წელს გამოიცა საკონცერტო ფილმის სახით, რომელიც ასახავს ჯენესისის ამავე წლის საკონცერტო ტურნეს კონცერტს ლონგ აილენდის ნასაუ კოლიზეუმში. სიმღერები აღებულია ჯგუფის იმ დროისათვის უკანასკნელი ორი ალბომიდან Duke და Abacab. აგრეთვე სრულდება უფრო ადრინდელი სიმღერებიც, ნაწილი - პოპურის სახით.
ფილმში ასევე გამოყენებულია კულისებში და მოგზაურობისას გადაღებული კადრები. „Turn It On Again“ ამ ვიდეოდან აგრეთვე შეტანილია 1988 წლის კრებულში Genesis Videos Volume 2, ორიგინალური მუსიკალური ვიდეოს მაგივრად.
მოგვიანებით, 1991 წლის ოქტომბერში ფილმი გამოვიდა ვიდეოკასეტებზე. DVD-ზე იგი გამოვიდა The Movie Box-ის შემადგენლობაში. საბოლოოდ, 2014 წლის 4 ნოემბერს იგი გამოვიდა Blu-Ray-ზე და ცალკე DVD-ზე.
ტურნე
საკონცერტო ტურნეს Three Sides Live მსვლელობისას ძირითადად სრულდებოდა:
Paperlate და „No Reply At All“ შესრულდა რამდენიმე ამერიკულ კონცერტზე. ნიუ-იორკსა და ლოს-ანჯელესში ამ კომპოზიციას ჯგუფთან ერთად ასრულებდნენ Earth Wind and Fire-ის მესაყვირეები.
სქოლიო
კატეგორია:ჯენესისის საკონცერტო ალბომები კატეგორია:ჯენესისის ვიდეო ალბომები კატეგორია:1982 წლის საკონცერტო ალბომები კატეგორია:1982 წლის ვიდეო ალბომები კატეგორია:Virgin Records-ის საკონცერტო ალბომები კატეგორია:Virgin Records-ის ვიდეო ალბომები კატეგორია:Atlantic Records-ის საკონცერტო ალბომები კატეგორია:Atlantic Records-ის ვიდეო ალბომები კატეგორია:Charisma Records-ის საკონცერტო ალბომები
რობერტ ზემეკისი
რობერტ ზემეკისი (Robert Zemeckis დ. 14 მაისი, 1952, ლოს-ანჯელესი) — ამერიკელი კინორეჟისორი, სცენარისტი და პროდიუსერი. ცნობილი გახდა 1980-იან წლებში ფილმების სერიით „უკან მომავალში“. საკუთარ ფილმებში ხშირად იყენებს სპეც-ეფექტებს.
რესურსები ინტერნეტში
კატეგორია:ამერიკელი კინორეჟისორები კატეგორია:ამერიკელი სცენარისტები კატეგორია:ამერიკელი პროდიუსერები კატეგორია:დაბადებული 14 მაისი კატეგორია:დაბადებული 1952 კატეგორია:ოსკარის მფლობელი კინორეჟისორები
Turn It On Again
„Turn It On Again“ — ინგლისური პროგრესული როკ-ჯგუფ ჯენესისის სინგლი 1980 წლის ალბომიდან Duke.
სიმღერის ტექსტში საუბარია ადამიანზე, რომელიც მხოლოდ ტელევიზორს უყურებს. ტელეეკრანთან რეგულარული ჯდომის შედეგად იგი ფიქრობს, რომ ყველა ადამიანი, რომელსაც იქ ხედავს, მისი მეგობარია.
სიმღერას ახასიათებს ცვალებადი რითმი - სიმღერისა და მისამღერის რითმი 13/4-თ განისაზღვრება, ხოლო შესავალი და ე.წ. ბრიდჯი (bridge) - ტაქტში ოთხი ცემით.
Turn It On Again, ჯგუფის ერთ-ერთი ადვილად ამოცნობადი სიმღერაა, რომელიც რეგულარულად სრულდება ჯენესისის კონცერტებზე. ასევე ეწოდა 1999 წლის ალბომს ''Turn It On Again: The Hits' და 2007 წლის მსოფლიო ტურს Turn It On Again: The Tour.
1982 წლის სინგლი
Turn It On Again ასევე გამოიცა როგორც პრომო-დისკი 1982 წლის საკონცერტო ალბომისთვის Three Sides Live. სინგლში, ამ სიმღერის გარდა შეტანილია კიდევ ორი ცოცხლად ჩაწერილი სიმღერა - Me And Sarah Jane და Who Dunnit?.
კატეგორია:1980 წლის სიმღერები კატეგორია:1980 წლის სინგლები კატეგორია:ჯენესისის სიმღერები
აღმონაცენი
აღმონაცენი — მცენარის განვითარების ფაზა; თესლიდან, გორგლიდან, ბოლქვიდან და გამრავლების სხვა ორგანოებიდან ღივის გამოჩენა ნიადაგის ზედაპირზე. აღმონაცენის გამოჩენამდე ღივი იკვებება თესლის (გორგლის, ბოლქვის) საკვები ნივთიერებით, ხოლო შემდეგ, ფოთოლში ასიმილაციური მოვლენების განვითარებასთან ერთად, მცენარე იწყებს ორგანული ნივთიერებათა სინთეზს და მის ხარჯზე იზრდება.
აღმონაცენი გარეგნულად მრავალნაირია. მარცვლოვანებში თესლის გაღივების დროს გარეთ გამოდის პირველადი ფოთოლი, რომელსაც წვეტიანი ჟიჟო აქვს და კოლეოპტილე ეწოდება. ორლებნიანი მცენარეების აღმონაცენი მეტწილად ლებნებიანი ღეროსაგან ან ღეროსა და პირველადი ფოთლებისაგან შედგება. აღმონაცენის მიხედვით შეიძლება დადგინდეს მცენარის სახეობა, ზოგჯერ სახესვაობა და ჯიშიც კი. აღმონაცენის ამოჩენის დრო და მისი მდგომარეობა დამოკიდებულია თესლის სისხოზე, თანაბრობაზე, გაღივების ენერგიაზე, თესვის სიღრმესა და ვადებზე, ტემპერატურაზე, ნიადაგის აერაციასა და სხვა პირობებზე.
ლიტერატურა
კატეგორია:ბოტანიკა
თეიმურ გულიევი
თეიმურ იმანყული ოღლუ გულიევი (Teymur İmanqulu oğlu Quliev; დ. 25 ნოემბერი, 1888, ჯებრაილის მაზრა — გ.18 ნოემბერი, 1965, ბაქო, აზერბაიჯანის სსრ) — საბჭოთა სახელმწიფო და პარტიული მოხელე. იყო სსრკ-ს შსსკ-ს სპეციალური სამეულის (ტროიკის) წევრი.
ბიოგრაფია
თეიმურ გულიევი დაიბადა 1888 წელს სოფელ ჯაბრაილში, გლეხის ოჯახში. 1909 წელს დაამთავრა სკოლა. სკოლის დამთავრების შემდეგ ჩავიდა საქართველოში და ჩააბარო გორის საოსტატო სემინარიაში.